CELEX: 62017TA0433
Language: da
Date: 2019-09-20 00:00:00
Title: Sag T-433/17: Rettens dom af 20. september 2019 – Dehousse mod Den Europæiske Unions Domstol (Aktindsigt – Den Europæiske Unions Domstol – dokumenter, som institutionen er i besiddelse af i forbindelse med dens udøvelse af sine administrative funktioner – begæring om aktindsigt indgivet af en tidligere dommer ved Retten – delvist afslag på aktindsigt – Den Europæiske Unions ansvar uden for kontraktforhold)

25.11.2019   
            
            
               DA
            
            
               Den Europæiske Unions Tidende
            
            
               C 399/42
            
         
      Rettens dom af 20. september 2019 – Dehousse mod Den Europæiske Unions Domstol
      (Sag T-433/17) (1)
      
      (Aktindsigt - Den Europæiske Unions Domstol - dokumenter, som institutionen er i besiddelse af i forbindelse med dens udøvelse af sine administrative funktioner - begæring om aktindsigt indgivet af en tidligere dommer ved Retten - delvist afslag på aktindsigt - Den Europæiske Unions ansvar uden for kontraktforhold)
      (2019/C 399/50)
      Processprog: fransk
      
         Parter
      
      
         Sagsøger: Franklin Dehousse (Bruxelles, Belgien) (ved advokaterne L. Levi og S. Rodrigues)
      
         Sagsøgt: Den Europæiske Unions Domstol (ved J. Inghelram, Á. Almendros Manzano og V. Hanley-Emilsson, som befuldmægtigede)
      
         Sagens genstand
      
      Dels et søgsmål støttet på artikel 263 TEUF med påstand om annullation af afgørelserne af 18. og 22. maj 2017, hvorved Den Europæiske Unions Domstol gav afslag på at imødekomme de begæringer om aktindsigt i visse dokumenter, som sagsøgeren indgav henholdsvis den 27. januar 2017 og den 14. december 2016, dels et søgsmål støttet på artikel 268 TEUF med påstand om erstatning for det ikke-økonomiske tab, sagsøgeren angiveligt har lidt som følge af Den Europæiske Unions Domstols ansvarspådragende adfærd i forbindelse med afslaget på at imødekomme sagsøgerens anmodninger om oplysninger, der blev indgivet mellem den 15. juli 2016 og den 10. august 2016.
      
         Konklusion
      
      
                  1)
               
               
                  Afgørelsen af 18. maj 2017 om afslag på Franklin Dehousses anden genfremsatte begæring om aktindsigt i visse dokumenter annulleres, for så vidt som den gav afslag på aktindsigt i »udvekslinger i begge retninger foretaget mellem præsident Skouris eller hans kabinetschef og alle de tyske offentlige myndigheder mellem 2011 og 2015«.
               
            
                  2)
               
               
                  I øvrigt frifindes Den Europæiske Unions Domstol.
               
            
                  3)
               
               
                  Hver part bærer sine egne omkostninger.
               
            
         (1)  EUT C 300 af 11.9.2017.